### Beslutningstema

Der holdes dialogmøde med Foreningen Bæredygtig Fremtid med udgangspunkt i foreningens vedtægter.

### Historik

Foreningen Bæredygtig Fremtid blev stiftet i oktober 2023.

### Sagsfremstilling

Følgende formål fremgår af foreningens vedtægter:

Foreningens formål er at styrke udviklingen og fællesskabet i Tønder Kommune. Hensigten er at øge bosætningen i Kommunen, og at gøre hele kommunen attraktiv at bo, leve, og drive erhverv i samt at gæste som turist.

Foreningen skal bl.a. gennem et fagligt personale kunne bistå lokalråd, foreninger samt innovative tiltag, der vil medvirke til at indfri foreningens formål.

Foreningen realiserer desuden sit formål gennem udlodninger/støtte til tiltag i

Tønder Kommune inden for:

* Bosætning
* Landdistrikts- og byudvikling
* Iværksætteri
* Almennyttige og sociale formål

Foreningen skal koordinere og være aktivt opsøgende i VE-projekternes interaktion med lokalområderne og Tønder kommune som helhed.

Foreningen kan til realisering af dens formål erhverve og administrere kapitalandele samt bidrag i/fra i VE-projekter i Tønder Kommune. Foreningen er berettiget til selv at erhverve, eje og drive VE-anlæg i Tønder Kommune.

Foreningen kan udover de aktiviteter, der er nævnt i pkt. 1.3, udføre aktiviteter, som har en naturlig tilknytning hertil, eller som er baseret på den viden, som foreningen har oparbejdet.

Foreningens formand Aksel Overgaard og eventuelt andre bestyrelsesmedlemmer deltager i dialogmødet. Der er afsat 30 minutter til mødet.

Med udgangspunkt i foreningens vedtægter gøres status på foreningens formål og virke.

### Indstilling Kommunaldirektøren indstiller,

|  |  |
| --- | --- |
| at | status fra foreningen drøftes. |

### Beslutning

Status fra foreningen blev drøftet.